અર્જુનના જન્મ પાછળ કથા છે કે દુર્વાસા મુનિના મંત્રબળે ઇન્દ્રના અંગના અમુક અંશથી તે માતા કુંતીના ગર્ભમાં પેદા થયેલો. ભગવદ્ગોમંડળમાં ૪૮૫મે પાને પહેલા ભાગમાં આમ કહ્યું છે. અર્જુન દ્રોણાચાર્ય પાસે ફેવરિટ વિદ્યાર્થી તરીકે ધનુર્વિદ્યા શીખ્યો. શિક્ષણ પૂરું થતાં દ્રોણાચાર્યે ગુરુદક્ષિણા માગી. ગુરુદક્ષિણામાં દ્રોણાચાર્યે એક રાજાને હરાવીને પકડી લાવવા કહ્યું. આ પરાક્રમ અર્જુને કર્યું.